
ACTE  ÚNIC 


S'eslrenà  aquesta  tragèdia  en  la  primera  de  les 
Tres  Sessions  d'Art  celebrades  en  el  Teatre  Audiío- 
rium,  la  nit  del  6  d'Octubre  de  1915,  amb  el  següent 

REPARTIMENT 

Ketly Srta.  Corma 

Octavi  Campins   .     .     .    Sr.  Marín 

Boby »  Barbosa 

Will »  Montfort 

Friíle »  Rovira 

Williams >  Rissech 

Lluis »   Estorch 

Varis  espectadors. 

Direcció:  Ambrossi  Carrión. 

Decorat  de  Brunet  i  Pous. 

LLOC  DE  L'ACCIÓ 

Interior  d'un  circ  eqüestre  ambulant,  instalat  en 
una  ciutat  de  tercer  ordre.  Les  parets  seran  d'una 
vistosa  tela  blanca  amb  ratlles  molt  groses  i  bla- 
ves, iguals  que  les  dels  envelats.  Al  fons,  porta 
practicable  a  la  pista,  amb  cortina  d'un  vermell  es- 
candalós. Altres  portes  a  la  dreta  i  a  l'esquerra  que 
comuniquen  respectivament  al  carrer  i  a  les  cam- 
bres a  on  la  faràndula  hi  té  els  aparells  propris  de 
l'ofici.  En  un  costat,  una  tauleta  de  fusta  blanca  que 
fa  les  vegades  de  tocador,  amb  un  mirall  petit  i  or- 
dinari, i  capces  de  pintures  per  a  caracteritzar-se. 
Escampades  per  l'escena,  cadires  de  boga,  pesos, 
caixes  i  altres  aparells  de  saltimbanqui.  Cartells 
amb  figures  propries  d'aquest  ambient.  Una  campa- 
na grossa  penjada  en  una  escala  de  mà,  en  un  reco. 
Alguns  llums  ordinaris  de  gas  acetilè  encesos. 

Tot  repartit  a  gust  del  director  d'escena. 


CARÀCTERS  DELS  PERSONATGES 


Kcííy 

Caràcter  adorable  i  d'aspecte  delicat.  Té  disset 
anys  i  és  rossa.  Llàstima  que  vagi  pel  món  sofrint 
les  penalitats  a  que  estan  subjectes  els  saltimban- 
quis; és  digne  de  millor  sort.  Vesteix  trajo  amb 
escot  i  tot  carregat  d'antiqüelies;  porta  les  faldilles 
fins  al  jonoll. 

Octavi 

Es  jove  i  elegant.  Afeitat  i  amb  la  ratlla  al  mig. 
Caràcter  dolç  i  enamoradiç.  Compta  vint  anys  i 
sembla  que'n  tingui  divuit.  Vesteix  d'americana. 

Boby 

Pallaço  d'ofici.  Una  mica  contrafet.  Caràcter 
sentimental  i  apocat.  Està  enamorat  de  Ketty,  però 
el  seu  defecte  físic  fa  que  sofreixi  amb  silenci  la 
llàstima  que  inspira  a  la  dóna  estimada.  Vesteix  de 
pallaço  i  va  caracteritzat  sense  desfigurar-se  massa. 
Té  vint-i-cinc  anys. 

Will 

Es  un  tranquil  d'aquells  que  no's  posen  cap 
pedra  al   fetge.  Sent  un  veritable  carinyo  per  als 


seus  companys  de  la  faràndula,  disposat  sempre  a 
servir-los  en  fot.  S'estimaria  més  un  bon  vagar  que 
una  rectoria.  Va  afeiíat  i  té  trenta  anys.  Vesteix 
d'Hèrcul  que  és  el  seu  càrrec  dins  de  la  companyia. 

Fritíe 

No  és  carn  ni  peix.  Com  a  bon  domador  està 
enamorat  de  la  seva  coliecció  de  feres  que  son  tres 
goços  fox  i  un  gat.  Té  trenta  anys.  Porta  bigoti  i 
vesteix  de  frac  vermell  i  calça  curta. 

Williams 

Es  propietari,  director  i  empressari  al  mateix 
temps,  del  circ  eqüestre.  S'ofegaria  en  un  vas  d'ai- 
gua. Respecta  als  seus  i  és  respectat.  Es  calvo  i 
porta  un  gros  bigoti  gris.  Vesteix  amb  un  írajo  de 
frac  que  an  el  difunt  li  deuria  anar  bé,  però  an  ell 
li  està  molt  malament.  Té  seixanta  anys. 

Lluis 

Té  vint-i-lres  anys  i  una  sombra  de  bigoti.  Es 
l'amic  íntim  de  l'Octavi.  Tracte  molí  agradable  i 
sempre  té  la  rialla  als  llavis.  Molt  bellugadiç.  Ves- 
teix elegant  írajo  d'americana. 


ESCENA  PRIMERA 

Ketty  i  Fritte 

(Ketty  davant  de  la  íauleía-locador  posant-se 
co/oret;  de  quan  en  quan  s'acosta  el  miiall 
a  la  cara  per  a  comprobar  la  naturalitat  de  la 
roilette.  Fritte,  en  un  costat  d'escena,  en- 
ganxant en  uns  cercles,  papers  de  variats 
colors.  Als  curts  moments  d' aixecada  la  cor- 
tina se  sent  al  carrer  el  redoblar  d'un  tim- 
bal; quan  aquest  para,  el  soroll  d'una  cam- 
pana, lo  suficient  grossa  per  a  que'n  faci 
força;  para  aquesta  i  altre  cop  se  sent  el 
timbal;  quan  novament  aquest  calla,  la  veu 
den  Williams  que  fa  un  pregó  que  se  sen- 
tirà ben  clar,  encar  que  bon  xic  apagat. 

williams,  de  dins 

Entrin  al  circ  Williams  que  amb  tanta  con- 
cicncia  dirigeixo,  i  admireu  el  treball  dels  ar- 
tistes que  amb  exposició  de  llurs  vides  i  amb 
tota  la  sang  freda  que  disposen,  presentaran 
an  el  públic  d'aquest  poble  inteligent.  Entrin 
que  encara  hi  queden  llocs. 

(Grans  aplaudiments.  Se  sentirà  el  timbal  i  la 
campana.) 

KETTY 

La  crida  ja  està  feta. 

FRITTE 

Indiscutiblement,  som  uns  artisíaços. 

KETTY 

De  tant  sentir-ho  dir  an  el  senyor  Williams 
ens  ho  hem  arribat  a  creure.  (Aixecant-se  de 
la  tauleta  que  li  servia  de  tocador.)  He  aca- 
bat just. 


ESCENA  II 

Els  mateixos,  més  Boby,  Will  i  Williams 

(Boby  amb  una  campana  gi  ossa  i  Will  amb 
un  timbal,  que  ho  deixaran  en  un  reco. 
Aquests  tres  personatges  surten pei  la  dieta.) 

WILL 

Tinc  arrelat  el  convenciment  de  que  jo  he 
nascut  per  a  tocar  el  timbal. 

FRITTE 

O  el  bombo. 

will,  a  Boby 

I  a  tu  Boby,  no  se't  poden  disputar  les  grans 
disposicions  que  tens  com  a  toca  campanes. 

WILLIAMS, 

tocant  la  campana  que  hi  hauia  penjada  en 

un  reco,  com  anunciant  el  començ  de 

l'espectacle 

Tothom  preparat.  Hi  han  empentes  per  a 
pendre  les  entrades.  Farem  un  plé  a  vessar. 
Sigui  el  vostre  treball  digne  d'aquest  públic 
civilitzat. 

(Diu  aquestes  paraules  com  una  sentencia  i 
desapareix  pel  fons.) 


ESCENA  III 

Els  mateixos  menys  Williams 

will 

Voleu  creure  que  aquest  home,  ja'm  té  cuit 
amb  tanta  civilització? 

(FRITTE 
Públic  que  acudeix  al  nostre  circ,  públic  ci- 
vilitzat. Que  no  vé  ?  Públic  cafre.  Es  la  eter- 
na mania  de  nostre  director. 

WILL, 

a  Boby  que  ha  anat  a  seuie  a  un  cantó 
de  l'escena 

Com  t'ho  haig  de  dir,  que  no't  vui  veure  en- 
sopit. {Boby  aixeca  el  cap,  se'l  mira  i  somriu 
per  força.)  A  tu,  Ketty,  no't  dic  rès,  perque'm 
faig  càrrec  de  les  circumstancies...  Però,  vaja, 
prou;  no  us  hi  vui  veure  més  amb  aquestes 
cares  llargues.  Talment  sembla  que  us  hagin 
donat  l'humor  amb  compía-gotes. 

FRITTE 

Diferent  de  tu  que  te'l  devien  donar  a  raig 
fet. 

WILL 

Ja  vos  dic  que  esteu  ben  guarnits.  No  més 
se  us  podria  tolerar  si  tinguéssiu  diners. 

FRITTB 

Guaita  qui  vé. 

will,  escarnint  an  en  Williams 
Tothom  preparat !... 

ESCENA  IV 
Els  mateixos  i  Williams 

williams,  pel  fons 

Tothom  preparat  í  Fritte,   ja   has  deslligat 
als  goços  ? 

FRITTE 

Desseguida  ho  estaran. 

WILLIAMS 

1  el  gat  ? 

FRITTE 

Dorm  dintre  del  caixó. 

WILLIAMS 

Doncs  el  cap  viu,  que  tu  comences  el  pro- 
grama... 

FRITTE 

Jo  soc  el  primer  ? 

WILLIAMS 
Sí. 

FRITTB 

Encara  tinc  d'enganxar  el  paper  en  aquests 
cercles. 

WILLIAMS 

No  t'adormis. 

FRITTE 

No  tingui  por. 

WILLIAMS 

Ketíy  ! 

KBTTY 

Senyor  ? 

WILLIAMS 

Quines  cançonetes  cantaràs  ?   Les    napo- 
litanes? 

KETTY 

Me  les  han  sentides  moltes  vegades. 

WILLIAMS 

Però  agraden  molt. 

KBTTY 

Com  vostè  vulgui. 

WILLIAMS 

Ho  avisaré  als  músics.  I  íu,  Will,  que  pen- 
ses fer. 

WILL 

Jo  rai,  ja  sab  que'l  domino  al  públic.  Per  mi 
no  passi  cuidado.  Sempre  quedo  bé.  Es  més: 
faig  quedar  bé  a  tota  la  companyia  amb  el 
meu  treball.  La  meva  feina  és  la  camamilla  pel 
públic.  Li  fa  assentar  bé  fot  l'espectacle. 

FRITTE 

À  pretensiós  no  hi  ha  qui  t'iguali. 

WILL 

Com  tu  a  domador. 

WILLIAMS 

Moments  abans  de  començar  no  admeto 
discussions  que  sempre  acaben  per  perjudicar 
els  interessos  meus. 

KETTY, 

que  s'haurà  acostat  a  on  és  en  Boby 
Què  tens  Boby  ? 

BOBY 

Res.  Escolto. 

KETTV 

Sempre  amb  el  mateix  posat.  No  t'hi  vui 
veure  més. 

WILLIAMS, 

va  per  anai-se'n,  peiò  quan  és  al  fons  recula 

Había  entrat  per  tocar  la  campana  i  me'n 
anava  sense  fer-ho.  (Toca  la  segona  campa- 
nada.) Tot  ha  de  passar  per  mi.  No  arribaré 
a  vell !  Masses  malsde-cap  per  un  home  tot 
sol.  (Se'n  va  pel  fons  wndinant.) 


ESCENA  V 
Els  mateixos  menys  Williams 

fritte,  a  Will 
Què't  sembla  ?  Diu  que  no  arribarà  a  vell. 

will 
Si  als  seixanta  anys  s'és  jove,  no  envellirà. 

FRITTE 

Que  tens  feina  ? 

WILL 

En  què  vols  que  t'ajudi  ? 

FRITTE 

En  retallar  el  paper  del  cercle  gros. 

FRITTB 

On  el  iens  ? 

WILL 

Junt  amb  els  goços. 

WILL 

Anem. 

(Suiíen  Will  i  Fiiíte  pei  1 esquena.) 

ESCENA  VI 
Boby  i  Kbtty 

KETTY 

Aixiribeix-te,  Boby. 

BOBY 

Què  vols  de  mi,  Ketty? 

KETTY 

Què  vui  ?  Quasi  rès  !  Que  estiguis  content, 
que  riguis,  que  cantis  !  Això,  això,  que  riguis 
i  que  cantis  com  abans. 

boby 
Abans  no  estimaves  al  senyor  Octavi. 

KBTTY 

Pobre  Boby ! 

BOBY 

Planye'm,  que  m'ho  mereixo!  Es  lo  únic  que 
í'inspiro,  compassió  ! 

KBTTY 

No  ho  diguis  ! 

BOBY 

No  puc  despertar  en  tu  altra  cosa  que  llàs- 
tima, doncs  beneïda  sigui  aquesta  llàstima  i 
beneïda  la  meva  deformació  que  íe  la  inspira. 

KBTTY 

No'm  parlis  aixís,  que'm  fas  mal  í 

boby,  amb  veritable  passió 
Jo  hauria  viscut  amb  tu  tota  ma  vida. 

KETTY 

Calla ! 

BOBY 

A  canvi  d'un  poc  amor  teu,  molí  poc,  t'hau- 
ria idolatrat  fins  amb  fanatisme. 

KBTTY 

Però  si  jo  t'estimo,  i  molt  que  t'estimo,  com 
hauria  estimat  a  un  germà  meu.  Igual.  {Laca- 

rona.)  I  si  no  vols  que  m'enfadi,  no  tornis  a 
repetir-me  això.  Sents  ?  Vui  veure  en  els  teus 
llavis  aquell  somriure  d'abans. 

BOBY 

Perdona'm,  Ketty.  Soc  un  egoista  que  no 
vui  recordar-me  que'l  teu  cor  no't  perteneix. 

KETTY 

Pobre  germà  meu  ! 

boby,  amb  to  amarg 
Germà  ! 

KETTY 

Que  no  vols  que  t'ho  digui  ? 

BOBY 

Repeteix-m'ho  sempre,  que  jo  també  t'esti- 
mo a  tu  com  a  una  germana  petita  i  aviciada. 

KETTY 

Que  n'eís  de  bo.  No  esperaba  menys  de  tu. 
(Pausa.)  Oh  !  Estic  contenta  d'haver  nascut, 
per  a  fruir  de  la  bellesa  de  la  vida. 

boby,  apart 

Adéu,  il•lusions  que  vos  despreneu  de  mi, 
com  fulles  mortes  que  cauen  a  la  primera  dèbil 
ventada. 

ESCENA  VII 
Els  mateixos,  més  Will  i  Fritte 

will,  per  V esquena 

Per  paga  d'haver-te  ajudat,  a  què'm  con- 
vidaràs ? 

fritte,  també  per  V esquena 
Amb  una  copcía,  al  acabar. 

WILL 

Visca  el  treball  extraordinari  que'm  propor- 
ciona beguda ! 

ESCENA  VIII 

Els  mateixos,  més  Lluís 

lluís,  per  la  dreta 
Que  Déu  vos  guardi,  artistes  del  pervindre. 

WILL 

Benvingut  sigui,  el  senyor  Lluis. 

lluís 
Rendeixo  homenatge  al  gran  Hèrcul.  L'ad- 

miració  més  gran  de  toies  les  admiracions  al 
domador. 

FRITTE 

Mercès  ! 

lluís 

Una  rialla  grossa  per  celebrar  les  entrema- 
liadures del  pallaço,  i  a  lahermosa  Keíty,  mo- 
desta com  una  violeta  boscana,  com  a  dóna 
un  respectuós  saludo,  com  a  artista  un  entu- 
siasta aplaudiment. 

KETTY 

Sempre  arriba  inspirat ! 

lluís 

Com  no  ha  d'ésser  aixís,  si  al  passar  el  din- 
tell  d'aquest  temple  ambulant  del  art,  s'hi  res- 
pira tot  seguit  aire  d'inspiració. 

WILL 

O  aire  de  fum  de  tabac. 

lluís 

No  siguis  prosaic,  Hèrcul.  I,  parlant  de  tot, 
no  han  vist  el  meu  millor  amic,  en  Octavi 
Campins  ? 

KETTY 

No  ha  entrat  encara. 

FRITTE 

No  tardarà. 

lluís 

AI  no  veure'l  per  allí  fora  he  cregut  que  es- 
taria aquí  entre  vosaltres.  Corretgeixo:  amb 
la  preciosa  Ketty. 

ketty,  somrient 
Mercès  per  lo  de  preciosa. 

FRITTE 

Que  hi  ha  molta  gent  ? 

lluís 

Quasi  bé  tot  plè.  I  la  qua  que  fa  el  públic 
per  a  pendre  entrades. 

WILL 

Prepara't,  Fritte,  que  quan  entri  el  director 
monsieur  Williams  {ho  diu  amb  totes  les  lle- 
tres) te  trobi  a  punt,  com  l'escudella  a  taula. 

{Fritte  surt  per  l'esquerra.) 

lluís 
Quants  quintars  aixecaràs  avui,  gran  Will  ? 

WILL 

Tots  els  que  pugui.  Ja  he  sopat  bé  apropòsit. 

FRITTE, 

mig  sortint  per  l'esquena  i  fent  mutis 
tot  seguit 

Que  vols  venir  a  deslligar  els  goços? 

lluís 
El  domador  necessita  de  tu. 

WILL 

Tothom  hi  recorre  an  a  mi.  Soc  l'impres- 
cindible de  la  companyia. 

fritte,  mateix  joc 
Que  vens  ? 

WILL 

Tot  seguit.  Jo  soc  artista  per  temperament: 
jo  dibuixo  els  programes,  jo  dirigeixo  l'ornat 
del  nostre  gran  circ,  jo  soc  la  cuinera  de  la 
companyia;  i  ara,  esgarrifi's  !  Fins  faig  de  lle- 
vadora í 

lluís 
Tu? 

WILL 

Llevadora  del  bestiar.  Últimament  vaig  assis- 
tir a  la  gata  de  la  casa. 

fritte,  mateix  joc 
No  siguis  cançoner  i  entra  d'una  vegada. 

WILL 

Me  sembla  que  reberà  aquest  domador,  si 
no  calla. 

(Se'n  va  per  /' esquerra.) 

ESCENA  IX 
Els  mateixos,  menys  will  i  fritte 

lluís 
I  que  trempat  és  aquest  Will. 

KBTTY 

Oh,  si  que  ho  és  ! 


(Pausa  llarga.) 


LLUÍS 


Avui   la  funció  de   comiat,  lo  que  vol  dir 
que'ls  perdérem,  i  potser  per  sempre  més. 

KETTY 

D'aquest  poble... 

lluís,  correígint 
Ciutat,  Ketíy,  ciutat. 

KBTTY 

Com  vostè  vulgui.  D'aquesta  ciutat  en  guar- 
darem un  record  etern,  per  lo  bé  que'ns  ha 
acollit  durant  els  dies  que  hi  havem  treballat. 

lluís 
Qui  pogués  ser  com  vosaltres  1 

BOBY 

Qui  no  pogués  ser-ho  ! 

lluís 

Tu,  Boby,  a  la  pista  ets  molt  agradable, 
però,  aquí  dintre... 

BOBY 

Repulsiu,  veritat?  (Lluis  no  contesta.)  la 
pot  dir-ho,  ja  ! 

lluís 
Confesso  que  ets  una  mica  estrany. 

KETTY 

Li  sembla  a  vostè. 

lluís 
I  ara,  a  on  aneu? 

BOBY 


Que  ho  sabem  mai,  nosaltres?  No  ho  podem 
dir...  carretera  amunt,  sempre  amunt...  cer- 
cant llocs  nous... 


lluís 


Quina  vida  més  encisadora  !  Que  hermós 
deu  ésser  empendre  una  volada  ! 

BOBY 

No  pas  per  vostè,  que  és  ocell  de  gàbia, 
però,  de  gàbia  d'or  ! 

lluís 
Aquests  ocells  també  volen. 

BOBY 

Però  la  llibertat  els  emborratxa  i  es  moren, 
perquè  no  saben  cercar  lo  que'ls  altres  troben 
per  arreu. 

lluís 
Prou,  Boby.  Ets  insofrible  quan  filosofes! 

KETTY 

Lluis  ! 

BOBY 

Deixa'l  Ketty;  és  inofensiu. 

ESCENA  X 
Lluís,  Ketty,  Boby  i  Octavi 

OCTAVI, 

amb  un  ram  de  flors,  per  la  dieta 
Ketty ! 

KETTY 

Octavi ! 

OCTAVI 

Pren  aquestes  flors,  que  per  tu  son. 

KETTY 

Que  hermoses  t 

OCTAVI 

T'agraden  ? 

KETTY 

Sent  teves... 

{Amb  un  expiéssiu  somriure,  l'Octavi  paga 
aquesta  finesa.) 

octavi,  veient  a  Boby 
Hola,  pallaço  ! 

boby 
Déu  lo  guardi ! 

lluís 
T'esperàvem  amb  gran  impaciència. 

ESCENA  XI 

Els  mateixos,  més  Will  i  Fritte 

(  Will  i  Fiitte  surten  per  1 esquena.  Will  carre- 
gat amb  cercles  de  papers  de  colors,  que  Is 
deixa  aireconats  i  a  mà,  per  a  quan  els  hagi 
de  menester;  també  porta  un  petit  cistell 
a  on  figura  que  hi  ha  un  gat.  Fiitte,  amb 
tres  goços  lligats  i  unes  xuinaques  ele- 
gants.) 

WILL 

Se'l  saluda,  senyor  Octavi. 

OCTAVI 

la  esteu  a  punt  ? 

WILL 

Sí,  senyor. 

LLUÍS 

Quins  goços  més  macos  ! 

FRITTE 

Veritat  que  sí  que  ho  son  ? 

OCTAVI 

Quin  posat  tenen  d'entenimentats  ! 

WILL 

Com   a  coneixement  guanyen  al  seu   do- 
mador. 

FRITTE 

Mentres  alabis  a  la  raça  canina,  encara  que 
m'insultis,  no  conseguiras  enfadar- me. 

lluís 
Quin  és  el  més  savi  dels  tres  ? 

fritte,  senyalant  a  un  goç 
Aquest. 

lluís 
Com  se  diu  ? 

FRITTE 

Molly. 

WILL 


Ja  se'l  pot  mirar  bé  aquest  exemplar.  Es  tot 
un  talentaç;  sab  comptar  fins  a  cent,  sense 
equivocar-se. 

FRITTE 

Es  la  seva  feina,  sumar  quantitats  cantades 
pel  públic. 

WILL 

Es  el  tenedor  de  llibres  de  la  companyia. 

OCTAVI 

No  l'has  vist  treballar  mai  an  aquest  gocet  ? 
T'agradarà;  és  deliciós. 

lluís,  senyàlant-ne  un  alíte 
I  aquest  ? 

FRITTE 

Aquest  es  diu  Katt. 

lluís 
Sembla  fox. 

WILL 

Es  un  fox  empaitat  de  petener. 

FRITTE 

No'n  faci  cas  d'aquest  ximple;  és  pur  sang. 


; 

LLUÍS 

Quins  noms  més  estranys  ! 

WILL 

Com  s'entén,  estranys?  Molly,  Katt,  Fobbs... 
son  noms  que  fan  savi;  si  es  diguessin  Estre- 
lla, Petit  i  Nano,  el  públic  no  apreciaria  els 
seus  treballs.  Sense  anar  més  lluny,  jo  mateix: 
ara  va  de  secret.  Jo'm  faig  dir  Will,  que  és  nom 
que  vesteix.  {Fent  la  veu  grossa  i  cridant.) 
«El  senyor  Will,  aixecarà  deu  mil  kilos,  amb 
el  dit  gros  del  peu.>  Espectació  general.  Però 
si  diguessin:  en  Pere  Vinyals,  perquè  jo'm  dic 
Pere  Vinyals,  (imitant  la  veu)  «En  Pere  Vi- 
nyals aixecarà  deu  mil  kilos. ..>  (canviant) 
vaja,  home,  ni  pensar-hi.  Tolhom  riuria  ! 

lluís,  rient 
Ja,  ja,  ja  !  Molí  bé,  Peret ! 

will 
Què  diu  ara,  desgraciat?  Això  ni  en  broma. 

{Segueixen  enraonant.) 

OCTAVI, 

seguint  una  conversa  amb  Ketty 
Què  tens?  Tremoles?  Duptes  potser  de  mi? 


40  Joguines  de  fira 


KETTY 


No,  que  no'n  dupfo.  Te  crec  perquè  t'esti- 
mo, Octavi. 


OCTAVI 


El  meu  cor  esíaba  adormit  i  tu  l'has  desper- 
tat. Jo  cercaba  l'amor  i  l'amor  ets  tu. 


KETTY 

No'm  diguis  rès  més.  No'm  parlis  aixís  !... 
{Amb  to  amarg.)  Demà,  al  néixer  el  nou  dia, 
fugiré  d'aquí  amb  els  meus...  Ai !  Que  amarg 
serà  l'adeu...  potser  un  adéu  etern. 

OCTAVI 

No  ho  serà,  perquè  jo  no  ho  vui. 

KETTY 

Aquests  moments  son  la  posta  del  sol  de  la 
meva  vida. 

OCTAVI 

Com  parles  aixís,  si  la  vida  de  ambdós  ara 
comença  ?  No  és  possible  que'm  deixis.  No 
te  n'aniràs  perquè  tu,  no  vols  abandonar-me. 

(Pausa.  Segueixen  paí lant  baix.) 

BOBY, 

que  no  ha  deixat  ni  un  instant  de  mirar 
a  Octavi  i  a  Ketty 

Què  li  dirà,  que  sembla  que  la  fa  sofrir?  No 
puc  mirar-los  1 

(Se'n  va  per  l' esquena.) 

FRITTE, 

seguint  la  conversació  amb  Will  i  Lluis 

Dintre  d'aquesí  cistell  hi  ha  un  preciós  gatet 
d'Angora. 

WILL 

Un  prodigi. 


ESCENA  XII 
Ketty,  Lluís,  Will,  Fritte,  Octavi  i  Williams 

williams,  fons 

Prepara't,  Fritte.  (Toca  la  campana  i  se 
sent  i' orquestra  de  dins  que  toca  un  airós  pas 
doble  per  a  donar  començ  a  la  funció.)  Al 
acabar  l'overtura  comences  tot  seguit. 

fritte 
Molí  bé. 

(  Williams  se'n  va  pela  fons.) 

6 

ESCENA  XIII 
Els  mateixos,  menys  Williams 

lluís 
Tu  del  teu  treball  no  me'n  dius  rès,  Will. 

WILL 

Perquè  soc  modest  i  no  m'agrada  alabar-me. 

lluís 

Aquests  pesos  que  aixeques,  de  què  són: 
de  ferro-colat  ? 

WILL 

I  are?  Són  de  niquel. 

lluís 
No  ho  semblen. 

WILL 

Una  barreja  de  niquel  i  aram,  perquè  donen 
més  resultat. 

lluís 
Més  aram  que  niquel. 

FRITTE 

Lo  que  hi  ha  més,  és  vaçío. 

WILL 

Calla,  ximple!  No  veus  que'm  tires  per  terra 
la  fama  de  forçut  ?  Sort  que'l  senyor  és  com 
de  casa. 


ESCENA  XIV 

Els  mateixos  i  Williams 

williams,  pel  fons 
Prepara't,  Fritíe. 

FRITTE,  als  gOÇOS 

Molly,  Katt,  Fobbs...  cap  viu. 

WILLIAMS 

I  el  gat  ? 

FRITTB 

Dintre  del  cistell. 

WILL 

Que'l  vols  ? 

FRITTE 

Dóna'm.  Vol  fer  cl  favor  de  portar  els  cer- 
cles, senyor  Williams  ? 

(  Will  dóna  el  cistell  a  Friíte  que  surt  amb  els 
goços,  i  Williams  el  segueix  amb  els  cer- 
cles que  haurà  agafat.  Un  moment  abans 
l'orquestra  ha  parat.  Al  desaparèixer  pel 
fons  Fritte  i  Williams,  se  senten  aplaudi- 
ments.) 

will,  a  Lluís 

No's  deixi  perdre  l'ocasió  de  veure  treballar 
an  aquest  privil•legiat  bestiar  heterogeni. 

LLUÍS 

Hi  vaig  tot  seguit. 

(Se'n  va  per  la  dreta.) 

WILL 

Ara  a  preparar  aquella  barra  de  fusta  imita- 
ció ferro. 


(Se'n  va  per  l'esquerra.) 

ESCENA  XV 
Octavi  i  Ketty 

octavi,  seguint  una  conversa 

El  foc  dels  teus  ulls,  encenen  en  els  meus 
llavis  una  febre  d'amor,  d'un  amor  desconegut 
per  a  mi  fins  avui. 

ketty,  mirant-lo  amorosament 
Octavi,  Octavi  meu  ! 

OCTAVI 

No  sé  què  tenen  les  teves  mirades  que  m'han 
portat  a  un  món  de  belleses  a  on  hi  he  trobat 
moments  de  goig,  sensacions  desconegudes. 

KETTY 

T'estimo,  Octavi  ! 

OCTAVI 

Vina,  vina  amb  mi,  fugim  lluny,  molt  lluny, 
a  on  poguem  cantar  el  nostre  himne  de  felici- 
tat sense  més  testimonis  que'ls  ocells  i  les 
flors. 

(  Vol  empoitar-se-Ia;  amb  molta  pausa  donen 
uns  passos.) 

kbtty,  com  despertant  d'un  somni 
A  on  me  portes  ? 

OCTAVI 

A  un  món  desconegut  per  nosaltres.  Món  de 
somnis...  de  benaurança...  de  vida. 

kbtty,  amb  desil•lusió 
No  !  No  !  Mai ! 

OCTAVI 

Ketty  ! 

ketty,  plorant 
Tu  no  m'estimes  ! 

OCTAVI 

Amb  tota  la  força  de  la  meva  ànima  ! 

KETTY 

Perquè'm  vols  treure  d'aquí  ? 

OCTAVI 

Per  a  gaudir  de  nostra  felicitat  que  s'apropa. 

ketty 

Quina  amargor  trobo  en  les  teves  dolces 
paraules ! 

OCTAVI 

Duptes  de  mi  ? 

KBTTY 

No  voldria  duptar-ne  i  en  dupfo. 

OCTAVI 

Perquè  ? 

KETTY 

Perquè  no  puc  creure  amb  tanta  felicitat. 

OCTAVI 

T'atures ,  quan  som  quasi  a  la  porta  de  nos- 
tre cel  d'amor  ? 

KBTTY 

Hauries  d'ésser  molt  dolent,  si  m'enganya- 
ves, i  tu  no  n'ets  de  dolent. 

OCTAVI, 

volent  apiofitai  aquests  moments  de  dupte 
Vina,  Keííy  meva  ! 

KETTY 

No  puc  ! 

OCTAVI 

Segueix-me. 

ketty,  donant-se 
No  puc  1  No  puc  ! 

OCTAVI 

Què't  deté  ? 

KBTTY 

En  Boby,  quc's  moriria  de  pena.  Pobre 
Boby  ! 

OCTAVI 

Que  n'eís  de  bona  !  Sacrifiques  la  teva  feli- 
citat. 

KETTY 

En  Boby  que  m'estima  igual  que  tu...  No 
puc  deixar-lo  ! 

OCTAVI 

No  siguis  tan  generosa. 

ketty,  molt  dèbil 
No  1  No  !  No  1 

octavi,  apiofítant  aquests  moments 

Dalt  de  tot  d'aquella  muntanya  {senyalant  a 
la  porta  dieta)  la  més  alta  que  s'obira  des 
d'aquí,  hi  ha  una  caseta  blava,  tota  blava, 
sembla  talment  que  un  troç  de  cel  hagi  caigut 
al  cim  de  la  muntanya.  Aquesta  caseta  és 
meva,  aquest  bocí  de  cel  t'espera...  i  tu  hi 
aniràs,  veritat? 

KETTY 


No;  ara,  no  ! 


Octavi,  amb  interès 

Però,  serà   avui?    Més    tard?    Quan    tots 
dormin  ? 

ketty,  quasi  d'esma 
Sí!... 

OCTAVI 

Beneïts  els  teus  llavis  que'm  donen  vida. 

KETTY 

Fes  de  mi  la  teva  esposa;  soc  una  esclava 
teva. 

(Se  senten  grans  picaments  de  mans,  i  es  se- 
paren ai  mateix  temps  que  apareixen  per 
fons  Frítte  amb  els  goços  i  Williams  amb 
els  ce/ctes  estripats.  Durant  dos  o  tres  ve- 
gades Frítte  entra  i  surt  pel  fons  per  a  sa- 
ludar al  públic  imaginari  que  l'ovaciona.) 

ESCENA  XVI 

Els  mateixos,  més  Fritte  i  Williams; 
més  tard  boby 

FRITTE 

Què  li  sembla  aquesta  ovació  ? 

OCTAVI 

Merescuda. 

WILLIAMS 

Keííy,  ara  tu. 

KETTY 

Amb  els  ballets  ? 

WILLIAMS 

No;  primer  la  maroma. 

KETTY 

Molt  bé. 

WILLIAMS 

Boby:  a  on  ets  ? 

boby,  sortint  per  l' esquena 
Estic  preparat. 

WILLIAMS 


Quan  enllesteixi   Kelly,    els  íu.  (A  Ketty.) 
Tens  l'ombrela? 


KETTY 


Es  a  dintre.  {Anant  a  la  porta  de  l' esquena.) 
Will:  vols  donar-me  l'ombrela? 


ESCENA  XVII 
Els  mateixos,  més  Lluís  i  desseouida  Will 

lluís,  pei  la  dieta 
A  on  és  en  Friííe  ? 

FRITTE 

Present,  senyor  Lluis. 

will,  sortint  per  1 esquena 
L'ombrela.  (La  dóna  a  Ketty.) 

LLUIS 

Els  teus  goços  tenen  tanta  inteligencia  com  íu. 

FRITTE 

I  el  gaiet,  què  li  ha  semblat? 

LLUÍS 

Sublim.  Té,  fuma  (Li  dóna  un  pui o.) 

will,  que  ho  ha  vist 
Se  fumarà. 

lluís,  donant- ne  un  a  Will 
Tu  també. 

WILL 

Ja  deia  jo,  que's  fumarà  1 

FRITTE 

Molly,  Katí,  Fobbs...  a  geure !  (A  Will.) 
Vols  ajudar-me  a  acondicionar  aquestes  bès- 
ties ? 

WILL 

De  feina,  ja  me'n  donaràs. 

FRITTE 

Agafa  el  gat. 

(Se'n  van  per  l'esquerra  Will  i  Fritte.) 

WILLIAMS 

La  mà,  Ketty. 

(Ketty  dóna  la  ma  a  Williams  i  surten  junts 
pel  fons;  se  senten  foils  i  llargs  picaments 
de  mans.) 

ESCENA    XVIII 

Octavi,  Lluís,  Boby 

{Octavi  s'assenta  en  una  cadira,  Llu  is  mira 
per  ia  cortina  del  fons,  Boby  queda  arran- 
jant quelcom  per  l'escena.  Pausa  llarga.) 

LLUÍS 

Com  s'engresquen  els  morenos  !  {Baixant 
fins  al  costat  d'Octavi.)  Que  no  vas  fins  al 
públic,  per  a  veure-la  treballar? 

OCTAVI 

No,  l'esperaré  aquí. 

lluís 
Els  enamorats  sou  incorretgibles. 

OCTAVI 

Perquè  ? 

LLUÍS 

Perquè  abuseu  del  romanticisme.  Encara 
heu  de  refilar  més ?  No  li  has  dit  tot? 

octavi,  somrient 
No  li  he  dit  tot. 

LLUÍS 

Que  manca  per  enllestir  la  conquesta,  la 
balançada  ? 

OCTAVI, 

somrient  amb  un  aire  que  no  li  escau  gaire 
Pobre  Ketty  ! 

{En  Boby  ai  sentir  el  nom  de  Ketty,  i  domi- 
nat per  la  curiositat,  escolta  el  diàleg  mig 
d'amagat.) 

lluís 

T'envejo  de  veres.  No  puc  compendre  el  do 
que  tens.  No  hi  ha  dóna  que's  resisteixi  a  les 
teves  paraules...  i  aquesta  com  les  altres... 

octavi,  pietensiós 
Boja  per  mi... 

lluís 
En  bona  fe,  que  la  noia  ho  val. 

octavi,  deixant  de  somriure 
Vols  creure  que'm  fa  llàstima  ? 

lluís 
Ara  escrúpols  ? 

OCTAVI 

La  trobo  diferenta  de  les  demés  dones,  em 
domina  i  quan  estic  al  seu  costat  li  parlo  amb 
l'ànima. 

LLUÍS 

Sabs  que  t'expresses  amb  un  calor  d'aquesta 
Keííy,  que'm  fa  creure  que'l  vencedor  ha  si- 
gut vençut  ?  A  veure  si  aquesta  serà  la  teva 
última  aventura!...  Ja!  ja!  ja!  Després  de 
tan  jogar  amb  foc  al  fi  t'hauràs  cremat, 

OCTAVI 

Perquè  ho  dius  ? 

lluís 

Perque'm  sembla  que  t'has  enamorat  com 
un  estudiant. 

OCTAVI, 

deixant- se  poitai  del  seu  idealisme 

Potser  sí!  (Com  arrepentit  d'havei-se  mos- 
trat dèbil,  i  tement  perdre  la  fama  de  conque- 
ridor.) Però,  no;  jo  seré  sempre  l'empedernit 
vencedor  de  cent  batalles  més. 

lluís 

Aixís  et  volia.  Ara  tornes  a  ser  el  de  sem- 
pre. Fóra  debilitats  i  romanticisme.  Suposo 

que  aquest  moment  de  tendresa  no't  dominarà 
més.  Si  creus  veure  en  ella  un  enemic  po- 
derós, la  deixes  fugir. 

octavi,  amb  el  somriure  d'abans 

Calla,  ignocent,  no  divaguis...  la  noieta  és 
meva,  ben  meva...  Demà,  quan  la  faràndula 
es  desperti,  serà  molt  lluny  d'aquí. 

LLUÍS 

Te  l'emportaràs  ? 

OCTAVI 

Naturalment. 

lluís 
I  ella,  vindrà  ? 

OCTAVI 

Com  no  ha  de  venir,  si  no  té  més  voluntat 
que  la  meva  ? 

lluís 
I  després  ? 

OCTAVI 

Després  ?  Se  n'encarregarà  el  pallaço. 

boby,  apart 
Miserables  ! 

LLUÍS 

Ja  !  ja  !  ja  í  Ets  l'únic,  amb  íu  no  s'hi  pot 
lluitar.  (Se  semen  foiís  picaments  de  mans. 
Lluís  va  a  la  por/a  del  fons,  i  mi/a  per  la  cor- 
tina.) Com  aplaudeix  el  poble.  Vaig  a  veure 
els  prodigis  de  la  teva  enamorada. 


(Se'n  va  per  la  dreta.) 


OCTAVI 

Vés,  vés. 


ESCENA  XIX 
Octavi,  Boby  i  Will 

(Octavi  treu  un  cigarret  d'una  cigarrera  de 
plata,  l' encén  i  va  llençant  el  fum  enlaire 
contemplant  embadalit  les  espirals  que  van 
fonent-se  per  l'espai;  sembla  talment  que 
junt  amb  el  fum  va  desapareixent  quelcom 
de  la  seva  ànima,  potser  la  mica  d'hipocre- 
sia que  hi  nia.  Will  surt  per  l'esquerra  amb 
pesos  grossos  que' Is  deixa  en  un  reco  i  va 
per  a  buscar -ne  més,  quan  Boby  el  deté.) 

BOBY 

Will! 

WILL 


Què  vols  ? 


BOBY 


No  t'allunyis  gaire  d'aquí,  potser  t'hauré  de 
menester. 

WILL 

Perquè  ? 

BOBY 

Tinc  d'enraonar  amb  aquest  home,  i  si  la 
força  de  les  meves  paraules  no'l  convencen, 
l'hauràn  de  convencé  la  força  dels  teus  punys. 

will,  prepaianí-se  pei  a  pegar-li 

Que  vols  que  li  clavi  una  pailiça  ara  des- 
seguida  ? 

BOBY 

No;  vés  a  la  teva  feina. 

WILL 

Ja  m'avisaràs.  Entre  tant  aniré  fent. 

(Se'n  va  per  l'esquena.) 

ESCENA  XX 

Octavi  i  Boby 

{Octavi  que  duiant  el  diàleg  de  l'escena  ante- 
rior estava  embadalit  amb  els  seus  pensa- 
ments, s'adona  a/a  den  Boby.) 

OCTAVI 

Ets  aquí  ?  (Boby  no  contesta.  Pausa  llar- 
ga.) Tu,  com  sempre,  seràs  el  campió  de  la 
vetllada.  El  púbüc  espera  amb  dalií  el  teu  tre- 
ball, per  a  fruir  amb  les  teves  entremaliadures. 
Ho  tens  tot  arreglat  ? 

BOBY 

Tot  no.  Abans  de  treballar  haig  de  deixar 
arreglat  un  assumpte. 

OCTAVI 

Què  esperes,  doncs  ? 

BOBY 

Que  vostè  m'ajudi. 

OCTAVI 

Amb  moltíssim  de  gust.  I  quin  assumpte  és 
aquest? 

BOBY 

De  cor  i  d'honra. 

OCTAVI 

Que  és  un  monòleg  mímic  que  penses  repre- 
sentar i  ei  manca  el  desenllaç  ? 

BOBY 

Vostè  ho  ha  dit.  El  desenllaç  manca  i  per 
això  a  vostè  em  dirigeixo  per  a  que  me'l  pro- 
porcioni, però  sempre  a  mesura  del  meu  gust. 

OCTAVI 

Em  parles  amb  un  to... 

BOBY 

Escoltim  bé  i  procuri  entendre'm;  jo  no  sa- 
bré dir  paraules  boniques  i  escollides  com 
vostè...  la  meva  condició  de  pallaço  està  re- 
nyida amb  la  condició  d'home  de  món. 

octavi,  un  xic  escamat 
Si  no  t'espliques  més  clar... 

BOBY 

An  això  vaig.  Tenir  cor  vol  dir  no  deixar 
guanyar  camí  a  les  baixeses  que's  maduren 
per  a  perjudicar  a  un  altre  i  amb  més  motiu 
quan  el  perjudicat  és  un  dèbil. 

OCTAVI 

No  puc  compendre  a  on  aniràs  a  parar. 

BOBY 

Que  no  poí,  o  no  vol  compendre'm  ? 

octavi,  amb  to  agiessiu 
Amb  quin  dret  em  íractes  d'aquesta  manera? 

BOBY 

Hi  ha  en  vostè  una  quantitat  de  dissimul 
que  mai  hauria  sospitat.  Sab  fingir-ho  tot..,  la 
tendresa,  l'ignorància  i  fins  la  dignitat. 

OCTAVI 

Pallaço  ! 

BOBY 

I  ha  de  ser  vostè  el  que  clavi  el  punyal  del 
engany  en  el  noble  i  enamorat  cor  de  Ketty  ? 

OCTAVI 

Prou  1 

BOBY 

Què's  proposa  fer  ?  {Octavi  baixa  els  u/is.) 
No  baixi  els  ulls,  que'ls  homes  quan  no  tenen 
culpa  miren  fit  a  fií. 

octavi,  novament  amb  oigull 

Boby,  que  no  haig  de  donar  esplicacions 
dels  meus  actes  a  ningú,  i  menys  a  íu...  (Amb 
geni  que  va  disminuint.)  Pensa  que  vinc  te- 
nint molta  paciència  i  que  potser  que  l'acabi. 

BOBY 

Pobra  Ketty.  Poc  se  pensa  que  se  l'enganya 
tan  vilment !  Oh,  però  mentres  jo  tingui  un 
halè  de  vida  ningú  l'insultarà,  per  això  soc  aquí, 
per  a  evitar-ho.  Nosaltres  anem  pel  món  a  fer 
riure  a  la  gent,  sense  més  patrimoni  que  nos- 
tre cor,  que'ns  vessa  estimació  per  a  tots  els 
desheretats  de  la  fortuna. 

OCTAVI 

Calla! 

BOBY 

Es  precís  que  m'escolti,  i  m'escoltarà.  Jo 
estimo  a  Ketty  amb  tota  la  força  de  la  meva 
vida.  Veig  que  me  la  prenen  i  no  dic  rès... 
A  qui  tinc  d'inspirar  amor  jo?  M'aconsolo  per- 
dre-la i  fins  amb  goig  si  ha  de  ser  feliç;  però 
que  vingui  un  lladre  i  vulgui  robar-li  l'honra 
vilment,  això  mai,  mentres  jo  visqui. 

OCTAVI 

Prou  !  Prou  !  No'm  parlis  aixís. 

BOBY, 

amb  menys  crudesa  al  veuie  que  Octavi 
no's  defensa 

L'ofenen  els  meus  insults  ? 

OCTAVI 

Modera  la  duresa  de  les  teves  paraules.  No 
abusis  del  meu  martiri.  No  veus  que  ja  no'm 
defenso  ? 

boby,  donant-se 

Ara  em  convenço  que  no  és  tan  dolent  com 
me  creia. 

OCTAVI 

No  que  no'n  soc  de  dolent. 

BOBY 

Deixi-la,  que  no  li  ha  fet  cap  mal  per  a  fer-la 
tan  desgraciada  !  Vagi-se'n  tot  seguit  d'aquí, 
que  encara  que  li  causi  un  disgust  al  veure's 
abandonada  per  vostè  nosaltres  l'aconsola- 
rem!  Vagi-se'n,  li  prego  ! 

OCTAVI 

No  puc  !  No  puc  ! 

BÒBY 

No  pot  ? 

OCTAVI 

No,  perquè  l'estimo. 

BOBY 

I  com  l'esíima?  Tal  com  una  criatura  que 
vol  una  joguina  de  fira,  per  a  cansar-se'n  tot 
seguit. 

OCTAVI 

No;  perquè  jo  adoro  amb  ella,  la  puresa  de 
la  seva  ànima. 

BOBY 

Faci-la  la  seva  esposa.  Li  demano  jo  que 
estic  boig  per  ella.  Faci-la  feliç,  perquè  és  bona. 

OCTAVI 

I  tu,  estimant-la  tant,  fas  semblant  sacrifici? 

BOBY 

I  encara  em  sembla  poc.  Nosaltres  no  tenim 
dret  a  rès,  i  lo  nostre,  lo  nostre,  fins  l'ànima 
és  de  tothom.  Còm  podria  esplicar-li  ?  Som 
pallaços,  hem  de  fer  riure,  hem  de  divertir- 
vos  a  vosaltres,  la  gent  com  cal,  que  preneu 
la  nostra  barraca  com  una  barraca  de  fira. 
Oh!  Quantes  joguines  virolades  !  Aquesta  vui, 
aquesta  deixo...  i  aquesta  trenco,  que  ho  son 
molt  de  írencadices  les  joguines  de  fira.  Mes, 

lo  irisí  és  que  les  d'are,  nosaltres,  tenim  cor, 
tenim  sang,  i  llavis  per  a  besar  i  mans  fins 
per  arrencar  una  vida  ! 

OCTAVI 

Boby  1 

BOBY 

No  tingui  por !  Ara  no  més  li  parlo,  per  a 
ferli  un  preg...  després,  qui  sab  !  Jo  no  més 
vui  veure  a  Ketty  feliça,  i  sé  que  ho  serà  al 
costat  de  vostè.  Doncs  si  la  estima,  faci-la  la 
seva  esposa,  que  ella  és  bona  i  s'ho  mereix. 
Ja  ho  veu,  jo  mateix  li  prego.  Faci-la  la  seva 
esposa  i  recordi  que  potser  avui,  creient  anar 
a  fira,  per  a  mercadejar  un  anell  de  llautó  i  vi- 
drefs,  n'ha  trobat  un  d'or  de  llei  i  brillants  de 
debò;  pensi  que'l  firaire  no  vol  deixar  enga- 
nyar-se i  vol  el  preu  que  cal;  pensi  que'l  firaire 
soc  jo,  vostè  el  que  mercadeja  i  Ketty  el  joiell. 
El  preu  és  gran,  mes,  s'ho  val:  casi's  amb  ella. 
Que  sinó,  llavores  el  que  mercadeja  serà  un 
lladre,  i  el  firaire,  abans  que  deixar-se  robar 
el  joiell,  el  matarà,  sí,  el  matarà...  Que  potser 
vostè  no  sab  lo  que  costa  vendre's  el  cor,  la 
joventuí,  les  il•lusions,  toí  lo  que  per  mi  era 
Keíty.  Mes,  tan  se  val...  que  jo  també  soc  jo- 
guina de  fira  i  de  les  de  menys  valor,  despinta- 
da,  esguerrada,  torta...  de  les  que  aviat  se 
trenquen. 

OCTAVI, 

cau  assegut  plorant;  despiés  d'una  pausa 

El  feu  acte  d'abnegació,  purifica  els   meus 
sentiments.  Ketty  serà  la  meva  esposa. 

boby,  donant- li  les  mans 
Mercès,  grans  mercès  ! 

OCTAVI 

No'm  guardaràs  odi  ? 

BOBY 

Jo  odi  ?  Mai !  Si  fent  feliç  a  Ketty,  me'n  fa 
an  a  mi. 

(Se  senten  picaments  de  mans.) 

ESCENA  XXI 

Els  mateixos,  més  Williams  i  Ketty 

(Pe i  fons.  Ketty  entra  i  surt  dos  o  tres  vegades 
per  a  calmar  l' entusiasme  del  públic  que\ 
r  ovaciona.) 

WILLIAMS 

Demanen  el  bis. 

KETTY 

No,  que  estic  cansada. 

WILLIAMS 

Veient  a  Boby,  callaran.  (A  Boby.)  Te  toca 
a  tu. 

boby,  aixugant-se  els  ulls 
Tot  seguit. 

(  Williams  se'n  va  pel  fons.) 

KETTY, 

veient  a  Boby  que  s'aixuga  els  ulls 
Què  tens,  Boby  ?  Plores  ? 

boby,  dissimulant 
Jo  plorar  ?  Perquè  ? 

KETTY 

No  ho  sé.  Però  t'has  aixugat  els  ulls,  i  els 
tens  plens  de  llàgrimes. 

boby,  tomant  a  aixugar-se  els  ulls 
No  tinc  rès...  rès  !... 

ketty,  espantada 
Què't  passa  ?  Vui  saber-ho  ! 

BOBY 

Rès...  rès  1 

KETTY 

Diga'm-ho  tu,  Octavi... 

boby,  molt  ràpid 

Què  vols  que't  digui  ?  Veritat  que  no  tinc 
rès?  Si  estàvem  aquí  tots  dos  sols,  parlant  de 
la  teva  felicitat,  i  com  que  la  felicitat  teva  és  la 
d'ell...  Si  estic  molí  contení,  Keífy,  molt  con- 
tent, mai  ho  havia  estat  com  avui  1  Mai  1  Maií 
Que  no  veus  que  estic  rient?  {Plora.)  Ric 
d'alegria!  Quin  goig  més  gran  sento  avui ! 

KETTY 

Per  Déu,  Boby  í... 

BOBY 

Molt  graní  Molt  graní  Que  confent  estiel 
Que  feliç  soci 

(L'abraça  i  surt  pel  fons  corrent  i  plorant.  Al- 
tre vegada  se  senten  prea  ments  de  mans.) 


ESCENA  XXII 
Octavi  i  Ketty 

{Ketty  segueix  a  Boby  fins  al  fons,  quan  des- 
apareix aquest,  torna  al  costat  d'Octavi.) 

octavi,  aixugant-se  una  llàgrima 
Pobre  pallaço! 

KETTY 

Diga-m'ho  tu,  Octavi ! 

OCTAVI 

No  puc  dir-te  més:  que  té  un  cor  molt  gran. 

KETTY 

Còm  sofreix  ! 

OCTAVI 

Molt! 

KETTY, 

després  d'una  pausa  llarga,  que  ha  dupíatper 
paí  lat,  se  decideix  de  sobte 

Octavi,  lo  que  havia  de  ser  més  tard,  que 
sigui  ara.  No  vui  veure  sofrir  més  an  en  Boby. 
Anem,  fugim!  (Octavi  no  s  mou.  Pausa.)  Què 
esperes  ? 

octavi,  costant- li  parlar 
No...  ara  no... 

KETTY 

Perquè  ? 

octavi,  molt  baix 

Perdona'm,  Ketty.  (Més  baix,  encara.)  Era 
un  miserable  jo  ! 

ketty,  comprenent  la  veritat 
Octavi ! 

OCTAVI 

Perdona'm,  Kefry.  No  veus  els  meus  ulls 
prenyats  de  llàgrimes  ?  Es  l'arrepentiment  i  la 
vergonya  d'aquesta  confessió.  Estima'm  que 
ara  en  soc  digne  del  teu  amor.  Veritat  que'm 
perdones  ? 

KETTY 

Encara  que  m'haguessis  abandonat,  jo  t'hau- 
ria estat  sempre  agraïda...  al  teu  costat  no 
sento  l'odi... 

OCTAVI 

Puc  esperar  quelcom  ? 

KETTY 

La  teva  acció  t'ennobleix  més  encara... 

OCTAVI 

M'estimes,  Ketty  ? 

KETTY 

Amb  tota  la  força  de  la  meva  vida. 

OCTAVI 

Aquest  afany  d'estimar-nos  ha  pres  ufana 
en  nostres  cors  curulls  d'amor.       (L'abraça.) 

KETTY, 

després  d'una  pausa  molt  curta  es  desfà  dels 
braços  d'Octavi  i  es  dirigeix  al  fons 

Quina  quieíuí! 

OCTAVI 

Es  esírany,  treballant  en  Boby. 

KETTY 

Quin  pressentiment ! 

(Mira  pei  la  coitina  del  fons.) 


Què  fas  ? 


OCTAVI 


KETTY 


Mira,  Octavi.  {Octavi  va  al  costat  de  Ketty 
i  miren  tots  dos  per  la  cortina^)  En  Boby  que 
s'enfila  al  trapeci  més  alt.  Are  mira  aqui  din- 
tre. Si  es  distreu  al  saltar  no's  podrà  agafar 
a  l'altre...  {Emocionada^)  M'ha  vist...  me  fa 
adéu  amb  la  mà... 

octavi,  horroritzat 

Se  deixa  anar!  Tanca  els  ulls,  Ketty  !  Déu 
meu ! 

(Se  sent  un  cop  sec,  com  si  caigués  una  per- 
sona a  terra  d'una  alçada  bastant  regular. 
Crits  d'espant  en  el  públic.) 

KETTY 

Desgraciat ! 

OCTAVI 

Això  és  un  suïcidi  I...  {Ketty  va  pei  sortir  i 
Octavi  la  deté.)  A  on  vols  anar?  No'í  moguis. 


ESCENA  XXIII 
Els  mateixos,  més  Will  i  Fritte 

WILL 

Què  és  això  ? 

OCTAVI 

En  Boby  í 

FRITTE 

Correm-hi ! 

{Surten  Will  i  Fritte  pel  fons.  Ketty  s'abraça 
a  Octavi  i  amaga  el  cap  a  l'espatlla  d'ell, 
plorant  en  silenci. 


M.  Gras  Vila  73 


ESCENA  ÚLTIMA 

Octavi,  Ketty,  Williams,  Will,  Frittb,  Boby, 
Lluís  i  espectadors 

( Williams,  Will  i  Fritte  porten  a  Boby  moit 
en  una  cadira.  Tots  el  volten.) 

WILLIAMS 

El  boíiquí !  EI  boíiquí ! 

{Fritte  sui t  per  l'esquena  conent.) 

KETTY, 

anant  al  costat  de  Boby  i  agenollada 
als  seus  peus 

Boby!  Boby! 

lluís, 
acostant-se  a  Boby  i  posant- li  una  mà  al  cot 
No  hi  ha  rès  a  fer. 

WILLIAMS 

Pobre  l 

OCTAVI 

Aparia't,  Keííy ! 

(L'alça  dels  peus  de  Boby.) 

ketty,  ja  dieta,  plorant 
Pobre  Boby!  Pobre  germà  meu!    {El  besa.) 

octavi,  molt  emocionat 
Keííy  ! 

KETTY, 

abraçada  fort  a  Octavi  i  p/orant  amb  el  cap 
a  la  seva  espatlla 

Tinc  por,  Octavi  ! 


ES  CLOU  LA  CORTINA 

I  S'ACABA  LA  TRAGÈDIA  ROMÀNTICA 

Cors  que  senten,  drama  en  un  acte.     .     .        0'50 
La  victorià  de  l'infern*,  comèdia  en  do3 

acles 1* 

Joguines  de  fira,  Iragedia  romàntica  en 

un  acte 1' 

EN  PREMSA 
Lilí,  poca-solta  en  un  acte. 

EN  PREPARACIÓ 
Els  cortisans  de  Farslandia* ,  farsa  en  quatre  actes 
i  un  pròleg. 


*    En  col•laboració  amb  En  Francisco  Freixas. 


PRÒLEG 

PER  A  LA  TRAGÈDIA  DE  PALLAÇOS 
«  JOGUINES  DE  FIRA  » 


Passa  la  colla  dels  histrions 
per  un  camí:  crits  i  cançons, 
dances  i  bóís  de  faiçó  estranya; 
tocs  de  trompetes  i  timbals 
barbarament  roncs  i  triomfals, 
brands  de  cartró,  ceptres  de  canya. 

Coberts  de  mústegs  oripells 
joves  pintats  que  semblen  vells, 
vells,  que  estrefàn  la  jovenesa; 
dones  que  dins  dels  negres  rulls 
mostren  el  brill  impur  dels  ulls 
com  una  íeia  mal  encesa. 

Infants  que's  torcen  com  serpents, 
feres  que'ls  hi  han  llevat  les  dents 
i  del  fuet  mostren  la  marca. 
I  un  carro  vell  tot  despintat, 
d'un  cavall  coix  arrocegat 
bambolejant  com  una  barca. 

Al  seu  entorn,  triomfalment, 
la  polçaguera  aixeca  el  vent 
i  el  sol  la  fa  tornar  daurada. 
I  ells  sempre,  sempre,  camí  enllà, 
sens  l'esperança  d'un  demà 
on  trobi  terme  llur  jornada. 


En  les  voreres  del  camí 
les  gents  els  guaiten  dient:  —  Qui 
com  ells  !  —  Un  joc  els  hi  és  la  vida. 
—  Són  com  el  vent  senyor  de  fot 
camí.  —  Un  caní,  un  riure,  un  bót 
i  re  els  detura  en  la  embranzida. — 

Mes,  en  el  fons  dels  ulls  pintats, 
dormen  uns  monstres  cargolats 
com  en  les  coves  de  rondalla, 
que  quan  la  boca  va  cantant 
i  van  els  peus  cabriolejant, 
ell  va  teixint-los  la  mortalla. 

Canta  una  veu.  Sembla  un  coltell 
que  estripa  la  florida  pell 
d'una  donzella.  En  la  divina 
quieíut  del  jorn  s'enfonza  el  cant 
i  l'acompanya  grinyolant 
el  carro  vell  a  la  sordina. 


CANÇÓ 


Era  un  pallaço  enamorat 
d'una  graciosa  dançarina. 
L'eíern  pallaço,  l'esguerrat, 
coix  dels  dos  peus,  guerxo,  corvat, 
veu  esquerdada,  faç  roïna. 

Era  un  pallaço  enamorat... 

Ella  esíimaba  un  bell  minyó 
que  li  entonaba  a  cau  d'orella 
el  càntic  dolç  de  la  il•lusió; 
suau,  suau,  enganyadó... 
No  hi  era  al  món  veu  com  aquella. 

Ella  estimaba  un  bell  minyó. 

Es  mal  terrible  el  mal  d'amor; 
d'ell,  el  pallaço  s'esllanguia. 
Tot  home  aixís  sol  tindré  un  cor 
que  val  pel  més  preuat  tresor. 
Ell  en  silenci  es  consumia. 

Es  mal  terrible  el  mal  d'amor. 


Un  jorn  va  dir:  «Tot  és  en  va, 
soc  l'arbre  morí  que  jamai  brota.» 
Els  dos  amants  ell  va  junta, 
les  mans  i  els  llavis  enllaçà 
rient  en  tràgica  ganyota... 

Un  jorn  va  dir:  «Tot  és  en  va». 

Un  salt  mortal;  l'últim  anhel... 
Va  caure  extès,  mort !...  La  preuada 
llum  dels  seus  ulls,  a  dalt  del  cel 
hi  ha  encès  el  foc  d'un  nou  estel 
que  vetlla  el  son  de  la  estimada. 

Un  salí  mortal.  L'últim  anhel, 
que  va  saltar  mirant  al  cel. 


S'ofega  la  cançó.  De  nou  torna  la  fresa 
del  càntic  i  la  dança  i  el  violent  cridar. 
Qui  sab  si  alguna  llàgrima  ara  serà  despresa, 
més,  el  vent  que'ls  atia  prou  la  sabrà  aixugar. 

Que  ells  del  dolor  que'ls  crema  el  fons  de  les  entra- 
en  saben  fe  una  dança  o  una  folla  cançó;         [nyes 
que  fins  la  Mort  mateixa  fent  cabrioles  estranyes 
els  pren  en  acrobàtica,  gentil  dislocació. 

I  sempre  endevaní,  sempre.  Les  rutes  mai  s'acaben; 
es  deixen  els  cadavres  caiguts  en  el  camí, 
que  entorn  les  terres  grasses  els  homens  pròvids 

[ caven 

i  el  qui  obre  un  solc,  la  tomba  també  els  hi  sabrà 

[  obrí. 

Mes  jo  he  vist  un  dia  deturar-se  els  pallaços, 
enmudir  i  llevar-se  el  capell  virolai, 
per  que  un  home  passaba,  plorant,  duent  en  braços 
un  fill  mort  de  la  vida  en  estèril  combat. 

Ambrosi  CARRIÓN 


PREU  : 
UNA  PESSET. 


